《悲歌五首》
元代·方回

独立萧萧落叶风，閒居已忍十年穷。
幸犹张籍不终瞎，未必杜微真是聋。
琐事可容知较尽，尘编敢谓读皆通。
骨骸欲朽心神在，未害藏山待至公。

作者简介：（1227—1307）宋元间徽州歙县人，字万里，号虚谷。幼孤，从叔父学。宋理宗景定三年进士。初媚贾似道，似道败，又上十可斩之疏。后官知严州，以城降元，为建德路总管。寻罢归，遂肆意于诗。有《桐江集》、《续古今考》，又选唐宋以来律诗，为《瀛奎律髓》。